|  |  |
| --- | --- |
| Projekat:  U okviru programa: | Pametna rješenja u energetskoj tranziciji proizvodnih preduzeća – SMART STEP  Interreg VI-A IPA Program prekogranične saradnje Hrvatska – Bosna i Hercegovina – Crna Gora 2021-2027 |
| Projekat implementiraju: | Centar za razvoj i podršku (CRP) - Tuzla, Vlada Tuzlanskog kantona, Sveučilište u Slavonskom Brodu, Brodsko-posavska županija |

Referentni broj tenderske procedure: **2024 HR-BA-ME00008 / CRP T-005**

**DIO 2**

**POGLAVLJE 3**

**SPECIJALNI USLOVI**

**(POSEBNI UVJETI)**

**SADRŽAJ**

[Član 2 Jezik ugovora 3](#_Toc181272262)

[Član 4 Komunikacija 3](#_Toc181272263)

[Član 5 Nadzorni organ i predstavnik Nadzornog organa 3](#_Toc181272264)

[Član 8 Dokumenti koje treba obezbijediti 3](#_Toc181272265)

[Član 12 Opće obaveze 3](#_Toc181272266)

[Član 15 Izvedbena garancija 4](#_Toc181272267)

[Član 16 Obaveze i osiguranje 4](#_Toc181272268)

[Član 17 Programe implementacije zadataka 4](#_Toc181272269)

[Član 19 Nacrti izvođača i izvedbene studije 4](#_Toc181272270)

[Član 21 Izuzetni rizici 4](#_Toc181272271)

[Član 27 Srušeni materijali 4](#_Toc181272272)

[Član 33 Nalozi za početak radova 5](#_Toc181272273)

[Član 34 Period provedbe zadataka 5](#_Toc181272274)

[Član 36 Kašnjenja u provedbi zadataka 5](#_Toc181272275)

[Član 39 Građevinski dnevnik 5](#_Toc181272276)

[Član 40 Porijeklo i kvaliteta radova i materijala 6](#_Toc181272277)

[Član 43 Vlasništvo nad postrojenjima i materijalima 7](#_Toc181272278)

[Član 44 Opća načela plaćanja 7](#_Toc181272279)

[Član 46 Predfinanciranje 7](#_Toc181272280)

[Član 47 Zadržani novac 7](#_Toc181272281)

[Član 48 Revizija cijene 8](#_Toc181272282)

[Član 49 Mjerenje 8](#_Toc181272283)

[Član 50 Međuplaćanja/Periodična plaćanja 8](#_Toc181272284)

[Član 51 Završni/Okončani obračun 8](#_Toc181272285)

[Član 60 Preliminarni prijem/Privremeno prihvaćanje 8](#_Toc181272286)

[Član 61 Odgovornost za nedostatke 8](#_Toc181272287)

[Član 68 Rješavanje sporova 9](#_Toc181272288)

|  |
| --- |
| VAŽNO!  Ovi uvjeti proširuju i po potrebi dopunjuju Opće uvjete koji uređuju Ugovor. Osim ako Posebni uvjeti ne predviđaju drugačije, ti Opći uvjeti ostaju u potpunosti na snazi. Numeracija Člana Posebnih uvjeta nije uzastopna, već slijedi numeraciju Člana Općih uvjeta. |

# Član 2 Jezik ugovora

2.1 Jezik koji se koristi bit će službeni jezici u BiH i samo latinično pismo.

# Član 4 Komunikacija

4.1 Komunikacija između Ugovornog organa i Nadzornog organa s jedne strane, i Izvođača s druge strane, vršiće se isključivo u pismenoj formi.

Nakon obostranog potpisivanja ugovora, Ugovorni organ i Izvođač će u pismenoj formi razmijeniti informacije o imenima, adresama i kontakt podacima svojih zvaničnih predstavnika odgovornih za realizaciju ugovora.

Ugovorni organ i izvođač će koristiti e-mail sistem za sve faze provedbe uključujući, između ostalog, upravljanje ugovorom (izmjene i administrativne narudžbe), izvještavanje (uključujući izvještavanje o rezultatima) i plaćanja, ukoliko to dozvoljava regulativa u Bosni i Hercegovini.

# Član 5 Nadzorni organ i predstavnik Nadzornog organa

5.2 Izvođač je dužan Nadzornom organu i njegovom predstavniku na gradilištu obezbijediti:

* Uslovan zatvoren radni prostor, sa jednim radnim stolom i stolicom, odgovarajućim osvjetljenjem i priključkom na električnu mrežu; i
* Dostupnost navedenog radnog prostora tokom radnog vremena Izvođača uključujući radno vrijeme svih njegovih podugovarača, dobavljača i ostalih kooperanata.

5.3 Nadzorni organ i njegov predstavnik imaju ovlaštenja u skladu sa odredbama *Zakona o prostornom uređenju Tuzlanskog kantona* („Službene novine Tuzlanskog kantona“, br. 6/11, 4/13, 15/13, 3/15, 2/16, 4/17, 22/22 i 20/23) i odredbama ostale važeće legislative i propisa.

Što se tiče ostalih odredbi Opštih uvjeta u kojima se navode pojedine obaveze Nadzornog organa i Izvođača koje su u suprotnosti sa odredbama gore navedenog Zakona, *mjerodavne će biti odredbe ovog Zakona.* To se npr. odnosi na član 39 Općih uvjeta (Građevinski dnevnik) koji propisuje da građevinski dnevnik vodi Nadzorni organ, dok je to prema navedenom Zakonu obaveza Izvođača, i slično.

# Član 8 Dokumenti koje treba obezbijediti

8.1 Sastavni dio dokumentacije potrebne za realizaciju ugovora su svi relevantni dokumenti koji su sastavni dio tenderske dokumentacije za dodjelu predmetnog ugovora, što uključuje revidovan glavni projekat, priložene tehničke specifikacije, projektnu dokumentaciju s nacrtima, sastavne elemente financijske ponude uključujući pregled cijene, itd.

8.4 Ugovorni organ ima pravo da u toku perioda izvođenja radova po ovom ugovoru dostavi Izvođaču sve dodatne nacrte i projektnu dokumentaciju koji su prema njegovom mišljenju potrebni Izvođaču za pravilno i svrsishodno izvođenje radova. U slučaju da Izvođač zahtijeva dodatne crteže i projektnu dokumentaciju od Ugovornog organa, istog o tome mora pismeno obavijestiti.

# Član 12 Opće obaveze

12.6 Za vrijeme sveukupnog perioda izvođenja radova odnosno realizacije ovog ugovora, Izvođač je dužan na gradilištu imati i uredno čuvati svu dokumentaciju propisanu *Zakonom o prostornom uređenju i građenju Tuzlanskog kantona*, i dokumentaciju propisanu ostalom važećom legislativom i relevantnim tehničkim propisima i standardima.

Odredbe Posebnih uzansi o građenju se u realizaciji ovog ugovora neće primjenjivati.

# Član 15 Izvedbena garancija

15.1 Iznos garancije za dobro izvršenje posla (izvedbene garancije) će iznositi 5,1% od ukupne ugovorne cijene po ovom ugovoru.

15.3 Izvedbena garancija mora biti izrađena isključivo u formatu dostavljenom u sklopu tenderske dokumentacije za dodjelu predmetnog ugovora, i to isključivo u obliku bankovne garancije koju izdaje odgovarajuća banka.

15.8 Izvedbena garancija će biti oslobođena u roku od 30 dana od datuma izdavanja potpisanog okončanog obračuna iz člana 51 Specijalnih uslova, na ukupni iznos osim iznosa koji su predmet sporazumnog rješavanja, arbitraže i sudskog spora.

# Član 16 Obaveze i osiguranje

16.1 a) Kao odstupanje od člana 16.1.a stav 2 Opštih uvjeta, naknada za štetu nastalu na radovima koja je proizašla iz odgovornosti Izvođača u odnosu na Ugovornog organa je ograničena na iznos koji je jednak ukupnoj vrijednosti ugovora.

16.1 b) Iznimno od člana 16.1.b stav 2 Opštih uvjeta, naknada za štetu koja je proizašla iz odgovornosti Izvođača prema Ugovornom organu je ograničena na iznos koji je jednak ukupnoj vrijednosti ugovora.

16.2. Osiguranje

Nisu potrebne nikakve mjere odgovornosti/osiguranja.

# 

# Član 17 Programe implementacije zadataka

Orijentacioni period implementacije zadataka prema ugovoru iznosi 9 mjeseci, računajući od datuma početka realizacije ugovora koji počinje danom obostranog potpisivanja ugovora a završava se izvršenjem preliminarnog prijema radova i izdavanjem certifikata o preliminarnom prijemu od strane nadzornog organa. Orijentacioni period realizacije radova je februar 2025. – oktobar 2025.

# Član 19 Nacrti izvođača i izvedbene studije

19.1 Pored dokumenta navedenih u članu 19. Opštih uslova, Izvođač je u obavezi o vlastitom trošku izraditi i dostaviti na odobrenje Nadzoru slijedeće dokumente: projekat izvedenog stanja, pisanu izjavu izvođača o izvedenim radovima, geodetski snimak građevine i parcele izrađen na katastarskoj podlozi izrađen u analognom i digitalnom obliku najkasnije do preliminarnog prijema radova.

# Član 21 Izuzetni rizici

21.4 Pri izradi i realizaciji Programa implementacije zadataka iz člana 17 Opštih uslova, Izvođač je dužan uskladiti aktivnosti i zadatke u okviru izvođenja ugovorenih radova sa menadžmentom korisnika objekta. Izvođaču neće biti priznati nikakvi dodatni troškovi ili produžetak roka, zbog kojih bi moglo doći zbog rizika proizašlih iz ovog zahtjeva ili iz neispunjenja ovog zahtjeva od strane Izvođača.

# Član 27 Srušeni materijali

27.2 Ukoliko se u okviru izvođenja radova zahtijeva ponovna ugradnja određenih materijala i predmeta koji su nastali i/ili demontirani prilikom rušenja, vlasništvo nad istima zadržava Ugovorni organ, i to sve do momenta ponovne ugradnje ovih materijala i predmeta u sklopu izvođenja radova prema ugovoru i pratećoj ugovornoj dokumentaciji.

27.4 Izvođač je dužan sav materijal nastao rušenjem i/ili demontažom prilikom rušenja propisno uskladištiti na gradilištu i zbrinuti u skladu sa važećom regulativom Tuzlanskog Kantona i Federacije BiH. Ovo se odnosi i na materijal koji će biti uklonjen sa gradilišta kao otpad, i na materijal koji će biti ponovno ugrađen u skladu s odredbama prethodne tč. 27.2 ovih Specijalnih uvjeta.

# Član 33 Nalozi za početak radova

33.2 Kao odstupanje od odredbi člana 33.2 Opštih uvjeta, datum početka realizacije ugovora će biti datum obostranog potpisivanja ugovora, odnosno datum potpisivanja ugovora od strane zadnje ugovorne strane odnosno od strane Izvođača.

Uvođenje Izvođača u posao će biti izvršeno u roku od 15 kalendarskih dana nakon gore navedenog obostranog potpisivanja ugovora o izvođenju radova. Ugovorni organ će pismenim putem obavijestiti Izvođača o planiranom datumu uvođenja u posao. Izvođač je dužan odazvati se u roku od najviše 5 kalendarskih dana od dana prijema ove obavijesti.

# Član 34 Period provedbe zadataka

34.1 Period implementacije zadataka po ovom ugovoru će biti 9 mjeseci, računajući od datuma početka realizacije ugovora koji je naveden u prethodnom članu 33.2 ovog dokumenta, u orijentacionom periodu februar 2025. – oktobar 2025. godine.

Navedeni period implementacije zadataka po ovom ugovoru uključuje i sljedeće:

1. Tehnički pregled završenih radova;
2. Otklanjanje od strane Izvođača nedostataka koje je Nadzorni organ utvrdio prilikom tehničkog pregleda završenih radova; i
3. Preliminarni prijem radova i izdavanje certifikata o preliminarnom prijemu od strane Nadzornog organa.
4. Dostavljanje od strane Izvođača slijedećih dokumenata: projekat izvedenog stanja, pisanu izjavu izvođača o izvedenim radovima, geodetski snimak građevine i parcele izrađen na katastarskoj podlozi izrađen u analognom i digitalnom obliku najkasnije do preliminarnog prijema radova.

# Član 36 Kašnjenja u provedbi zadataka

36.1 Stopa likvidirane štete za kašnjenja u završetku radova bit će 0,1% ugovorne cijene za svaki dan ili njegov dio koji protekne između kraja razdoblja provedbe zadataka i stvarnog datuma završetka, do maksimalnog iznosa od 10 % cijene ugovora ili, ako je ugovor podijeljen u faze, 10% cijene dotične faze. Ugovorni organ neće biti obavezan za naknadu bilo kakve štete izvođaču radova koja može nastati iz razloga opravdanog ili neopravdanog kašnjenja radova.

# Član 39 Građevinski dnevnik

39.1 Kao odstupanje od člana 39 Opštih uvjeta, građevinski dnevnik vodi Izvođač, u skladu sa važećim *Zakonom o prostornom uređenju i građenju Tuzlanskog kantona*. U skladu sa istim Zakonom, potpisivanje upisa Izvođača u građevinski dnevnik vrši Nadzorni organ.

39.2 Izvođač je dužan detaljno voditi građevinski dnevnik u skladu sa pravilima struke i dobrom građevinskom praksom, i davati ga na uvid i kontrolu Nadzornom organu i Ugovornom organu u svakom razumnom momentu na zahtjev istih.

Izvođač i Nadzorni organ će u građevinski dnevnik upisivati sve podatke od interesa za realizaciju ugovora, kao i sva pitanja koja se u realizaciji ugovora pojavljuju kao otvorena, i koja treba da se riješe u cilju osiguranja nesmetanog nastavka i završetka radova. U građevinski dnevnik između ostalog moraju biti upisani svi podaci koji su od uticaja na kvalitet i bezbjednost radova.

Osim građevinskog dnevnika, Izvođač je dužan voditi građevinsku knjigu, u koju upisuje podatke o vrstama i količinama izvedenih radova i o izmjenama i dopunama u tehničkoj dokumentaciji. Izvođač je obavezan voditi i foto dokumentaciju svih faza radova svake stavke iz troškovnika radova uz evidentiranje datuma svake fotografije kao i pojašnjenja iste u smislu povezivanja sa stavkama iz troškovnika. Ove fotografije izvođač je dužan slati nadzornom organu najkasnije u prilogu odgovarajuće fakture odnosno situacije koja uključuje izvođenje radova u okviru predmetne stavke.

# Član 40 Porijeklo i kvaliteta radova i materijala

40.1 Sva roba prema ovom ugovoru može potjecati iz bilo koje zemlje.

40.2 Radovi, kao i objekti, uređaji, oprema i materijali korišteni u njihovom izvođenju moraju ispunjavati:

1. Uslove navedene u dokumentima koji su u okviru tenderske dokumentacije za dodjelu ovog ugovora priloženi u Dijelu 3 – Tehničke specifikacije i Dijelu 5 – Projektna dokumentacija s nacrtima;
2. Zahtjeve navedene u dokumentima koji su u okviru tenderske dokumentacije za dodjelu ovog ugovora sadržani u Dijelu 4 – Financijska ponuda;
3. Zahtjeve važeće regulative.

Izvođač je dužan da izvođenje svake stavke navedene u predmjeru i predračunu radova odnosno u finansijskoj ponudi proprati sa odgovarajućom serijom fotografija snimljenih u hronološkom redoslijedu izvođenja stavke, na kojima je jasno označen datum snimanja, i na osnovu kojih je moguće nepobitno utvrditi da je Izvođač svaku stavku izveo u potpunosti prema opisima predmetne stavke, tehničkim specifikacijama i nacrtima i ostalim sastavnim dijelovima ovog ugovora. Pri tome je dužan izvršiti i fotografiranje početnog stanja predmetne zgrade prije početka realizacije ugovora, kao i konačnog stanja iste nakon završetka svih ugovorenih radova. Izvođač je pri snimanju dužan da najveću pažnju posveti snimanju onih faza rada, radnji ili zadataka u okviru stavke, čiji rezultati nakon završetka stavke neće biti vidljivi. Fotografije za relevantnu stavku moraju biti dostavljene Nadzornom organu najkasnije u prilogu odgovarajuće fakture odnosno situacije koja uključuje izvođenje radova u okviru predmetne stavke. Fotografije mogu biti dostavljene u klasičnoj ili elektronskoj formi, na adresu koja će biti naknadno dostavljena Izvođaču. Ovaj zahtjev se jednako odnosi i na sve radove koje je Izvođač podugovorio, i Izvođač snosi cjelokupnu odgovornost za obezbjeđenje fotografija svih podugovorenih radova. Ukoliko Izvođač ne obezbijedi tražene fotografije u gore navedenim zahtijevanim rokovima, Nadzorni organ može odbiti priznavanje predmetnih radova i plaćanja. Vršenje fotografiranja i svih ostalih potrebnih radnji od strane Izvođača, kojima će se moći dokazati da su sve predviđene faze rada, radnje ili zadaci čiji rezultati nakon završetka izvođenja stavke nisu vidljivi, stvarno izvršeni u potrebnom obimu i kvalitetu, padaju na teret Izvođača.

Izvođač je prije tehničkog pregleda dužan Nadzornom organu dostaviti:

1. Sve ateste zahtijevane važećom zakonskom regulativom i tehničkim standardima za sve robe, materijale, komponente, opremu i radove koji će biti predmetom tehničkih ispitivanja i testiranja;
2. Važeće garantne listove za sve robe, materijale, komponente, opremu i radove ugrađene prema ovom ugovoru u toku izvođenja radova;
3. Sve zapisnike i certifikate o izvršenim probama električnih i drugih instalacija čija je sanacija ili ugradnja bila predmet ovog ugovora; i
4. Sve ostale ateste, certifikate i zapisnike zahtijevane važećom regulativom i relevantnim tehničkim propisima.

40.3 Preliminarni prijem završenih radova će se izvršiti nakon izvršenog tehničkog pregleda.

# Član 43 Vlasništvo nad postrojenjima i materijalima

43.2 Sva oprema, privremeni radovi, mehanizacija, postrojenja i materijali koji su vlasništvo Izvođača ili firme u kojoj Izvođač ima kontrolu, tokom izvođenja radova odnosno realizacije ovog ugovora pripadaju Ugovornom organu, sve do izdavanja potpisanog okončanog obračuna.

# Član 44 Opća načela plaćanja

44.1 Plaćanja će se vršiti u BAM valuti.

44.3 Plaćanja prema Izvođaču će biti izvršena na slijedeći način:

1. Plaćanje avansa će biti izvršeno u roku od 30 (trideset) dana nakon što Ugovorni organ primi Izvođačevu fakturu i sve dokumente navedene u članu 46.3.c ovih Specijalnih uvjeta i člana 46.3 Opštih uvjeta. Datum plaćanja će biti datum na koji se tereti račun sa kojeg se vrši plaćanje.
2. Periodična plaćanja Izvođaču dospjelih iznosa prema svakoj od potvrda o međuplaćanju koje je odobrio nadzor izvršit će se u roku od 90 dana;
3. Finalno plaćanje će biti izvršeno u roku od 90 dana nakon dana dostave Ugovornom organu od strane Izvođača okončane situacije i garancije na zadržani iznos sačinjene u skladu sa članom 47 ovih Specijalnih uvjeta.

**Plaćanja izvođaču iznosa prispjelih po svakom periodičnom plaćanju i po okončanom obračunu će biti izvršeno samo za finalno završene stavke označene arapskim brojevima (1, 2, 3, ...) unutar Finansijske ponude (Dio 4), odobrene od strane Nadzornog organa.**

# Član 46 Predfinanciranje

46.1 Izvođaču se na njegov zahtjev i prije nego što se izvrši prva privremena isplata, može odobriti isplata avansa /predfinanciranje.

46.2 Maksimalni iznos avansa može biti 10% od iznosa originalne ukupne ugovorne cijene.

46.3.c Nikakvo predfinanciranje se neće izvršiti sve dok se ne dostavi financijska garancija na pun iznos avansa, izdata isključivo u formatu dostavljenom u sklopu tenderske dokumentacije za dodjelu predmetnog ugovora, i to isključivo u obliku bankovne garancije koju izdaje odgovarajuća banka.

46.7 Avansna garancija predviđena članom 46 ovih Specijalnih uvjeta i članom 46 Opštih uvjeta ostaje na snazi do otplate cjelokupnog iznosa avansa, kada će biti oslobođena.

46.8 Otplata iznosa predfinansiranja će se vršiti putem periodičnih i finalnog plaćanja i to proporcionalno iznosu pojedinačnih periodičnih/finalnog plaćanja u odnosu na ukupnu vrijednost radova.

# Član 47 Zadržani novac

47.1 Ukupan iznos koji će biti zadržan kroz periodična plaćanja kao garancija za ispunjavanje obaveza Izvođača tokom perioda odgovornosti za otklanjanje nedostataka iz člana 61 ovih Specijalnih uvjeta i člana 61 Opštih uvjeta, biće 10% od ukupne ugovorne cijene.

47.2 Izvođač je Ugovornom organu dužan dostaviti garanciju za zadržani iznos, i to uz svoj zahtjev za izvršenje preliminarnog prijema radova i nacrta okončanog obračuna, a najkasnije zajedno sa ispostavljanjem okončane situacije. Dostavljanje ove garancije smatra se obaveznim uvjetom za izvršenje finalnog plaćanja Izvođaču.

47.3 Navedena garancija na zadržani iznos će ostati na snazi do datuma isteka perioda odgovornosti za otklanjanje nedostataka iz člana 61 ovih Specijalnih uslova, i biće oslobođena najkasnije 60 kalendarskih dana nakon tog datuma. Ukoliko se ispostavi da će se to desiti nakon završetka ugovora, Ugovorni organ će ovu garanciju predati Univerzitetu u Tuzli kao finalnom i dugoročnom korisniku predmetnih radova.

# Član 48 Revizija cijene

48.2 Cijene se ne mogu revidirati.

# Član 49 Mjerenje

49.1 Ovo je ugovor s jediničnom cijenom.

# Član 50 Međuplaćanja/Periodična plaćanja

50.1 Ugovorni organ će izvršiti svako periodično plaćanje nakon prijema i odobrenja odgovarajuće fakture i ostale prateće dokumentacije izdate od strane Izvođača uz koju je priložena situacija obostrano potpisana od strane Izvođača i Nadzornog organa.

# Član 51 Završni/Okončani obračun

51.(1) i (2)

51.1 Izvođač je dužan Nadzornom organu dostaviti nacrt okončanog obračuna uz svoj zahtjev za preliminarni prijem izvedenih radova i izdavanje certifikata o preliminarnom prijemu. Kako bi se nadzoru omogućilo da pripremi završni obračun, nacrt završnog obračuna dostavlja se s popratnom dokumentacijom iz koje se detaljno vidi vrijednost obavljenih radova u skladu s ugovorom.

51.2 Nadzorni organ je dužan pripremiti i izdati potpisani konačni obračun u roku od 30 (trideset) dana od dana prijema nacrta okončanog obračuna dostavljenog od strane Izvođača.

# Član 60 Preliminarni prijem/Privremeno prihvaćanje

60.1 Kao dopuna članu 60.1 Opštih uvjeta, preliminarni prijem će biti izvršen nakon:

1. izvršenja tehničkog pregleda izvedenih radova;
2. otklanjanja od strane Izvođača svih uočenih i konstatovanih nedostataka; i
3. dostavljanja od strane Izvođača cjelokupne potrebne dokumentacije (projekat izvedenog stanja, pisane izjave Izvođača o izvedenim radovima, geodetski snimak građevine i parcele izrađen na katastarskoj podlozi u analognom i digitalnom obliku, atesta, certifikata, tehničkih listova, potvrda, detalja, radioničkih nacrta, shema, protokola o ispitivanju, zapisnika o probama i obukama osoblja, originalnih dopisa i obavijesti, i građevinskog dnevnika).

Kao rezultat izvršenja preliminarnog prijema, Nadzorni organ će izdati certifikat o preliminarnom prijemu.

# Član 61 Odgovornost za nedostatke

61.1 Period odgovornosti za otklanjanje nedostataka je definiran kao period koji počinje sa danom preliminarnog prijema radova i izdavanja certifikata o preliminarnom prijemu, za vrijeme kojeg je Izvođač dužan ukloniti i popraviti bilo koje nedostatke ili oštećenja bilo kojeg dijela radova, do kojih može doći za vrijeme trajanja ovog perioda, a prema upozorenjima i zahtjevima Nadzornog organa ili Ugovornog organa ili Komisije za tehnički pregled tokom procesa izdavanja upotrebne dozvole a za koje je odgovoran izvođač radova. Prava i obaveze strana vezana uz ovaj garantni period za prijavu i uklanjanje nedostataka su navedena u članu 61 Opštih uvjeta.

61.7 Trajanje perioda odgovornosti za otklanjanje nedostataka je 9 (devet) mjeseci računajući od dana izdavanja certifikata o preliminarnom prijemu, što ni u kom slučaju ne dovodi u pitanje trajanje i uslove garantnih rokova prema važećim garantnim listovima iz člana 40.2 ovih Specijalnih uvjeta za sve robe, materijale, komponente, opremu i radove ugrađene prema ovom ugovoru u toku izvođenja radova.

# Član 68 Rješavanje sporova

68.4 Svi sporovi koji proizlaze iz ili u vezi s ovim Ugovorom, a koji se ne mogu drugačije riješiti bit će upućeni isključivoj nadležnosti Općinskog suda u Tuzli u skladu s nacionalnim zakonodavstvom države Ugovornog organa.